Այս օրերին հայկական մեդիադաշտը տարված էր թմրամոլ միլիոնատիրոջ անցուդարձով, նրա անառողջ նախասիրություններով, ռազմատենչ լուսանկարներով, որոնք հիշեցնում են մարտի մեկի գործով գլխավոր մեղադրյալի աֆրիկյան որսի տեսարանները: Նրա շորտերն ու լայնաշուրթ ուղեկցորդուհիները, որոնց թվում բրազիլուհի մոդել Սուելին Մեդեյրոսն է, այլևս ճանաչելի են հայաստանցիներից շատերի համար: Ի դեպ, այդ շորտերով միլիոնատերը ներկայացել էր Ծիծեռնակաբերդ, դրանցով ՀՀ պետական օրհներրգի հնչյուների տակ հայկական անձնագիր է ստացել, նույն շորտերով նա մեկնել է զինկոմիսարիատ և հաշվառման կանգնել այնտեղ: Մի խոսքով, Դեն ԲԻլզերյանին հնարավորություն են տվել խաղալ մեր ամենաթանկարժեք «խաղալիքներով>, ամենասուր զգացողություններն են ապահովել հայրենիքում, ապա տարել են նրան Արցախ՝ կրակելու: